ນັກໂທດຕາຍ 15 ຄົນ ໃນການຕໍ່ສູ້ ຍາດອໍານາດກັນ ຢູ່ຄຸກໃນໂບລີເວຍ (ວີດິໂອ)
ຫົວໜ້າ​ຕໍາຫລວດ​ຄົນ​ນຶ່ງ​ເວົ້າ​ວ່າ ​ມີນັກ​ໂທດ 50 ຄົນ​​ໄດ້​ຮັບ​ບາດ​ເຈັບ ຫລັງ​ຈາກ​ການ​ຕໍ່ສູ້​ກັນ ​ຊຶ່ງຢ່າງ​ນ້ອຍ 7 ຄົນ​ໃນ​ນັ້ນ ​ມີ​ອາການ​ສາ​ຫັດ.
ທີ່ໂບລີເວຍ ນັກໂທດຢ່າງນ້ອຍ 15 ຄົນເສຍຊີວິດ ຊຶ່ງຫລາຍໆ ຄົນຕາຍຍ້ອນໄຟໄໝ້ ໃນເຊົ້າວັນສຸກຜ່ານມາ ຫລັງຈາກມີການ ຕໍ່ສູ້ກັນ ລະຫວ່າງພວກນັກໂທດກັນເອງ ເພື່ອຍາດເອົາອໍານາດ ຄວບຄຸມບາງເຂດຂອງຄຸກທີ່ມີການຍາມຮັກສາຢ່າງໜາແໜ້ນ ແຫ່ງນຶ່ງ ແລະມີນັກໂທດຖືກຂັງຢູ່ຢ່າງແອອັດ ໃນພາກຕາເວັນ ອອກຂອງປະເທດ ພາບລາຍງານຂ່າວສະແດງໃຫ້ເຫັນ ຄວັນໄຟສີດໍາພຸ່ງຂຶ້ນສູ່ທ້ອງຟ້າ ເໜືອບໍລິເວນຄຸກ Palmasola ໃນເມືອງ Santa Cruz ນັ້ນ ຫົວໜ້າຕໍາຫລວດຄົນນຶ່ງເວົ້າວ່າ ມີນັກໂທດ 50 ຄົນໄດ້ຮັບບາດເຈັບ ຫລັງຈາກການຕໍ່ສູ້ກັນ ຊຶ່ງຢ່າງນ້ອຍ 7 ຄົນໃນນັ້ນ ມີອາການສາຫັດ ແລະວ່າ ມີການໃຊ້ບັ້ງແກ໊ສ propane ທີ່ລະເບີດຂຶ້ນໃນການຕໍ່ສູ້ກັນ ເຮັດໃກ້ເກີດໄຟໄໝ້ຢູ່ໃນຄຸກ ຫລັງຈາກເກີດເຫດ ພວກພີ່ນ້ອງຂອງນັກໂທດໄດ້ພາກັນໄປເຕົ້າໂຮມຢູ່ທາງນອກຄຸກ ຕະຫລອດມື້ ແຕ່ກໍບໍ່ໄດ້ຮັບລາຍລະອຽດຫຍັງເພີ່ມຕື່ມກ່ຽວກັບພີ່ນ້ອງຂອງເຂົາເຈົ້າຢູ່ໃນ ຄຸກນັ້ນ ຊຶ່ງພາໃຫ້ພວກເຂົາເຈົ້າໂກດແຄ້ນ Clouds of dark smoke filled the skies above the Palmasola prison in Santa Cruz